b'\n_START_ARTICLE_\nLaser Nd:YAG\n_START_PARAGRAPH_\nLaserji Nd:YAG ali neodimijevi laserji spadajo v kategorijo laserjev, katerih oja\xc4\x8devalno sredstvo je v trdnem stanju. Temeljijo na kristalih itrij-aluminijevega-granata (Y\xe2\x82\x83Al\xe2\x82\x85O\xe2\x82\x81\xe2\x82\x82), v katerem del itrijevih atomov nadomestimo z neodimovimi. Gre za sinteti\xc4\x8dne kristale, ki so zaradi uporabe v laserjih postali iskani v 60. letih prej\xc5\xa1njega stoletja. Najpogosteje oddajajo Nd:YAG laserji infrarde\xc4\x8do svetlobo pri valovni dol\xc5\xbeini 1064 nm in imajo veliko izhodno mo\xc4\x8d. Pogosto izhodno svetlobo frekven\xc4\x8dno podvojimo, da dobimo vidno svetlobo pri 532\xc2\xa0nm. Nd:YAG laserji lahko delujejo tudi v sunkovnem na\xc4\x8dinu s preklapljanjem dobrote resonatorja. Na ta na\xc4\x8din so \xc5\xbee dosegli izhodno mo\xc4\x8d 250 MW v sunkih, dolgih 10 do 25 nanosekund._NEWLINE_Namesto neodimovih atomov pri dopiranju pogosto uporabimo atome erbija (Er), iterbija (Yb), ali tulija (Tm).\n_START_SECTION_\nUporaba Nd:YAG laserjev\n_START_PARAGRAPH_\nNd:YAG laserji so zelo raz\xc5\xa1irjeni za uporabo v oftalmologiji, onkologiji, zobozdravstvu in kozmeti\xc4\x8dni medicini. Uporabljajo se tudi za rezanje, varjenje in ozna\xc4\x8devanje kovin in plastik.'